ai4bharat/Pralekha huggingface dataset:
రక్షణ మంత్రిత్వ శాఖ
స్వచ్ఛతపై ప్రత్యేక ప్రచారం -2.0 పురోగతిని సమీక్షించిన రక్షణ మంత్రి శ్రీ రాజ్నాథ్ సింగ్
రక్షణ మంత్రిత్వ శాఖ నిర్వహిస్తున్న స్వచ్ఛతపై ప్రత్యేక ప్రచారం 2.0 పురోగతిని పర్యవేక్షించే క్రమంలో భాగంగా రక్షణ మంత్రి శ్రీ రాజ్నాథ్ సింగ్ 4 అక్టోబర్ 2022న న్యూ ఢిల్లీలోని సౌత్ బ్లాక్ భవన ప్రాంగణాన్ని పరిశీలించారు. రక్షణ మంత్రిత్వ శాఖకు చెందిన పలువురు అధికారులు మరియు పారిశుధ్య సిబ్బందితో ఆయన స్వచ్ఛత విషయంపై ప్రమాణం చేయించారు. ప్రాంగణాన్ని ఎంతో శుభ్రంగా మరియు చక్కగా ఉంచడంలో అధికారుల తీరును ప్రశంసించారు. ఇందుకు గాను కృషి చేస్తున్న స్వచ్ఛత వీరులను సత్కరించారు. మహాత్మాగాంధీ ప్రారంభించిన పరిశుభ్రత కార్యక్రమాన్ని ప్రధాని నరేంద్ర మోదీ దేశంలోని ప్రతి మూలకు తీసుకెళ్లి దానిని దేశ వ్యాప్త ఉద్యమంగా మార్చారని రక్షణ మంత్రి తెలిపారు. గతంతో పోలిస్తే, ప్రజలలో అవగాహనను పెంపొందించే స్వచ్ఛతా ఉద్యమం ప్రారంభించిన తర్వాత దేశంలోని నగరాలు మరియు గ్రామాలు నేడు మరింత పరిశుభ్రంగా ఉంటున్నాయని మంత్రి అన్నారు. రక్షణ మంత్రిత్వ శాఖ యొక్క ప్రత్యేక ప్రచారం 2.0 ఇటీవల 2 అక్టోబర్ 2022 నుండి 31 అక్టోబర్ 2022 వరకు మంత్రిత్వ శాఖ పరిధిలోని ఫీల్డ్/అవుట్స్టేషన్ కార్యాలయాలకు ప్రాధాన్యతనిస్తూ నిర్వహించబడుతోంది. స్పేస్ మేనేజ్మెంట్ మరియు పని ప్రదేశ అనుభవాన్ని పెంపొందించడంపై ఇది ప్రత్యేక దృష్టి కేంద్రీకరించింది. పబ్లిక్ ఇంటర్ఫేస్ మరియు సర్వీస్ డెలివరీకి బాధ్యత వహించే కార్యాలయాలకు ఇందులో ప్రాధాన్యత ఇవ్వబడుతుంది.
రికార్డు స్థాయిలో 44276 ఫైళ్లు సమీక్ష..
ప్రతిష్టాత్మకంగా చేపట్టిన స్వచ్ఛతపై ప్రత్యేక ప్రచార కార్యక్రమం- 1.0 సందర్భంగా రక్షణ మంత్రిత్వ శాఖలోని రికార్డు స్థాయిలో 44276 ఫైళ్లు సమీక్షించబడ్డాయి. 16696 ఫైళ్లు తొలగించబడ్డాయి. 833 బహిరంగ పరిశుభ్రత కార్యక్రమాలు నిర్వహించబడ్డాయి, 187790 చదరపు అడుగుల స్థలం ఖాళీ చేయబడింది మరియు ప్రచార సమయంలో కార్యాలయ స్క్రాప్ అమ్మకం ద్వారా 2.09 కోట్ల ఆదాయం లభించింది.
ప్రధాన మంత్రి కార్యాలయం
ప్రగతి మైదాన్ ఇంటిగ్రేటెడ్ ట్రాంజిట్ కారిడార్ ప్రాజెక్టు ను జూన్ 19వ తేదీ న దేశ ప్రజల కు అంకితం చేయనున్నప్రధాన మంత్రి
ప్రధాన సొరంగాన్ని మరియు అయిదు అండర్ పాస్ లను దేశ ప్రజల కు అంకితం చేయడంజరుగుతుంది
ఇది ప్రగతి మైదాన్ పునరభివృద్ధి పథకం లో నుంచి విడదీయలేనటువంటి ఓ భాగం గాఉంది
ఈ కారిడార్ వాహనాల రాక పోకల లో ఇబ్బందుల ను తొలగించడం తో పాటు గా భైరోం మార్గ్ పై ఇప్పుడు పడుతున్నసరకుల రవాణా తాలూకు భారాన్ని తగ్గించగలుగుతుంది
ఈ ప్రాజెక్టు పట్టణ ప్రాంతాల లో మౌలిక సదుపాయాల కల్పన రూపు రేఖల లో మార్పును తీసుకు రావడం ద్వారా జీవన సౌలభ్యాని కి పూచీ పడే దిశ లో మరొక ముందడుగు అనిచెప్పవచ్చును
ప్రధాన మంత్రి శ్రీ నరేంద్ర మోదీ ప్రగతి మైదాన్ ఇంటిగ్రేటెడ్ ట్రాంజిట్ కారిడార్ ప్రాజెక్టు కు చెందిన ప్రధాన సొరంగాన్ని మరియు అయిదు అండర్ పాస్ లను జూన్ 19వ తేదీ నాడు ఉదయం 10:30 గంటల కు దేశ ప్రజల కు అంకితం చేయనున్నారు. ఈ సందర్భం లో ఆయన సభ ను ఉద్దేశించి ప్రసంగిస్తారు. ఈ ఇంటిగ్రేటెడ్ ట్రాంజిట్ కారిడార్ ప్రాజెక్టు ప్రగతి మైదాన్ పునరభివృద్ధి పథకం లో నుంచి విడదీయలేనటువంటి ఒక భాగం గా ఉన్నది.
పూర్తి గా కేంద్ర ప్రభుత్వం అందజేసిన నిధుల తో ప్రగతి మైదాన్ ఇంటిగ్రేటెడ్ ట్రాన్సిట్ కారిడార్ ప్రాజెక్టు ను 920 కోట్ల రూపాయల కు పై చిలుకు వ్యయం తో నిర్మించడం జరిగింది. ప్రగతి మైదాన్ లో ఏర్పాటు చేస్తున్నటువంటి ఒక నూతనమైన ప్రపంచ స్థాయి ప్రదర్శన మరియు సమావేశ కేంద్రం వరకు సాఫీ గాను మరియు ఎటువంటి ఇక్కట్టుల ను ఎదుర్కోకుండాను చేరుకొనేందుకు దోహదపడడం ఈ ప్రాజెక్టు ఉద్దేశ్యంగా ఉంది. అది జరిగితే, ప్రగతి మైదాన్ లో నిర్వహించే కార్యక్రమాల లో ప్రదర్శనదారు సంస్థ లు మరియు ఆగంతుకులు సులభం గా పాలుపంచుకొనేందుకు వీలు ఉంటుంది.
ఏమైనా, ఈ ప్రాజెక్టు యొక్క ప్రభావం ప్రగతి మైదాన్ కే పరిమితం కాబోదు. ఎందుకంటే ఇది వాహనాల రాకపోకల కు అంతరాయాల ను తొలగించడంతో పాటు, తద్ద్వారా వాహనదారుల కు కాలం మరియు రాకపోకల కు అయ్యే ఖర్చు ను చాలావరకు ఆదా చేసుకోవడం లో సహాయం లభించగలదు. ఇది పట్టణ ప్రాంతాల లో మౌలిక సదుపాయాల కల్పన తీరుతెన్నుల ను మార్చివేయడం ద్వారా ప్రజల కు జీవన సౌలభ్యాన్ని కలుగజేయాలన్న ప్రభుత్వ దూరదర్శి ప్రణాళిక లో ఒక భాగం గా ఉంది.
ప్రధాన సొరంగం ప్రగతి మైదాన్ గుండా సాగేటటువంటి పాత కిలా రోడ్ మీదుగా రింగు రోడ్డు ను ఇండియా గేట్ తో కలుపుతుంది. ఆరు దోవలు గా విభాజితం అయినటువంటి ఈ సొరంగానికి బహుళ లక్ష్యాలు ఉన్నాయి. ఆ లక్ష్యాల లో ప్రగతి మైదాన్ యొక్క విశాలమైనటువంటి బేస్ మెంట్ పార్కింగ్ ను అందుబాటు లోకి తీసుకు రావడం కూడా ఒకటిగా ఉంది. వాహనాల ను నిలిపి ఉంచే స్థలాని కి ఇరు పక్కల వాహనాల రాకపోకల ను సౌకర్యవంతం గా చేయడం కోసమని సొరంగ మార్గాని కి అడుగు న రెండు క్రాస్ టనల్స్ ను కూడా నిర్మించడం ఈ సొరంగం లో ఓ విశిష్టత గా ఉంది. సొరంగం లోపల స్మార్ట్ ఫైర్ మేనేజ్ మెంట్, ఆధునిక వాయు ప్రసరణ వ్యవస్థ, ఆటోమేటెడ్ డ్రైనేజి, డిజిటల్ మాధ్యమం ద్వారా నియంత్రణ జరిగేటటువంటి సిసిటివి మరియు సార్వజనిక ప్రకటన వ్యవస్థ ల వంటి రాకపోకలను సునాయాసం చేయగల నవీనతమ ప్రపంచ స్థాయి ప్రమాణాలు కలిగివుండేటటువంటి సదుపాయాల ను జతపరచడమైంది. దీర్ఘకాలం గా ప్రజలు ఎదురుచూస్తున్న ఈ సొరంగం భైరోం మార్గ్ కు ఒక ప్రత్యామ్నాయమైన దారి గా సేవల ను అందించనుంది. ప్రస్తుతం భైరోం మార్గ్ పైన దాని రాక పోక ల సామర్ధ్యాని కి మించి చాలా అధికమైన ఒత్తిడి పడుతోంది; మరి ఈ కొత్త దోవ అందుబాటులోకి వస్తే భైరోం మార్గ్ పైన నడిచే సరకు రవాణా వాహనాల తాలూకు భారం అనేది సగానికి పైగానే తగ్గిపోవచ్చన్న అంచనా ఉంది.
ఈ సొరంగం తో పాటుగా ఆరు అండర్ పాస్ లు కూడా ఉన్నాయి; వాటిలో నాలుగు అండర్ పాస్ లు మధుర రహదారి లోను, ఒకటి భైరోం మార్గ్ లోను ఉంటే, మిగతా అండర్ పాస్ రింగు రోడ్డు మరియు భైరోం మార్గ్ ల చౌరస్తా లో ఉంది.
మానవ వనరుల అభివృద్ధి మంత్రిత్వ శాఖ
విద్య & నైపుణ్యాభివృద్ధి రంగాల్లో బలమైన బంధాలతో భారత్-సింగపూర్ సహజ మిత్రదేశాలు - శ్రీ ధర్మేంద్ర ప్రధాన్
సింగపూర్కు చెందిన నాన్యాంగ్ టెక్నలాజికల్ యూనివర్శిటీ ప్రతినిధి బృందంతో సమావేశమైన శ్రీ ధర్మేంద్ర ప్రధాన్
ముఖ్యాంశాలు:
- ఆవిష్కరణలను అందుబాటులోకి తీసుకురావడం, యువపారిశ్రామికత్వాన్ని ప్రోత్సహించడం, యువతకు అవకాశాలను సృష్టించడంపై దృష్టి సారించేలా విద్యారంగంలో సహకారాన్ని బలోపేతం చేయడంపై చర్చలు జరిగాయి
సింగపూర్ హైకమిషన్ ఫస్ట్ సెక్రటరీ శ్రీ అమండా క్వెక్ నేతృత్వంలో వచ్చిన సింగపూర్ నాన్యాంగ్ టెక్నలాజికల్ యూనివర్సిటీ ప్రతినిధి బృందంతో కేంద్ర విద్య, నైపుణ్యాభివృద్ధి & వ్యవస్థాపకత మంత్రి శ్రీ ధర్మేంద్ర ప్రధాన్ సమావేశమయ్యారు. ఆవిష్కరణలను అందుబాటులోకి తీసుకురావడం, యువపారిశ్రామికత్వాన్ని ప్రోత్సహించడం, యువతకు అవకాశాలను సృష్టించడంపై దృష్టి సారించేలా విద్యారంగంలో సహకారాన్ని బలోపేతం చేయడంపై చర్చించారు.
విద్య & నైపుణ్యాభివృద్ధి రంగాల్లో బలమైన బంధాలతో భారత్-సింగపూర్ సహజ మిత్రదేశాలు ఈ సమావేశంలో శ్రీ ప్రధాన్ చెప్పారు. విద్యాసంస్థలు, పరిశ్రమల భాగస్వామ్యంతో సింగపూర్తో మిత్రత్వాన్ని పెంపొందించుకోవడానికి ఎదురుచూస్తున్నట్లు తెలిపారు.
ప్రధాన మంత్రి కార్యాలయం
ప్రపంచ ఆరోగ్య దినం సందర్భం లో ప్రధాన మంత్రి ఇచ్చిన సందేశం
ప్రపంచ ఆరోగ్య దినం సందర్భం లో ప్రధాన మంత్రి శ్రీ నరేంద్ర మోదీ ఇచ్చిన సందేశం తాలూకు పాఠం ఈ కింది విధం గా ఉంది.
‘‘అగ్ర స్థాయి నాణ్యత కలిగిన ఆరోగ్య సంరక్షణ సేవల ను తక్కువ ఖర్చు లో ప్రజల కు అందుబాటు లో ఉంచేందుకు ఆయుష్మాన్ భారత్, ప్రధాన మంత్రి జన్ ఔషధి యోజన లు సహా లెక్కలేనన్ని చర్యల ను భారత ప్రభుత్వం అమలుపరుస్తోంది. కోవిడ్-19 కి వ్యతిరేకం గా జరుగుతున్న పోరాటాన్ని పటిష్టపరచడం కోసం ప్రపంచం లోకెల్లా అత్యంత భారీదైన టీకాకరణ ఉద్యమాన్ని కూడా భారతదేశం నడుపుతోంది.
మాస్కు ను ధరించడం, చేతుల ను క్రమం తప్పక శుభ్రపరచుకొంటూ ఉండటం వంటి ఇతర జాగ్రత్తల ను అనుసరిస్తూ కోవిడ్-19 తో పోరాడటానికి సాధ్యమైన అన్ని ముందు జాగ్రత్త లను పాటించే విషయం లో మనం ప్రపంచ ఆరోగ్య దినం సందర్భం లో శ్రద్ధ తీసుకొందాం.
అదే కాలం లో, వ్యాధి నిరోధ శక్తి ని పెంచేందుకు, శరీరాన్ని దృఢం గా ఉంచుకొనేందుకు అన్ని చర్యల ను తీసుకోగలరు.
మన ప్రపంచాన్ని ఆరోగ్యదాయకమైంది గా నిలబెట్టడానికి రాత్రనక పగలనక పాటుపడుతున్న వారందరికీ మన అభినందనల ను, మన కృతజ్ఞత ను పునరుద్ఘాటించడానికి ఉద్దేశించిందే ప్రపంచ ఆరోగ్య దినం. ఈ దినం ఆరోగ్య సంరక్షణ సంబంధిత పరిశోధనల ను, నూతన ఆవిష్కరణల ను బలపరచడం లో మన నిబద్ధత ను మరో మారు నొక్కిచెప్పేందుకు ఉద్దేశించిన దినం కూడా.’’
ఆరోగ్య, కుటుంబ సంక్షేమ మంత్రిత్వ శాఖ
రోజువారీ కొత్తగా నమోదయ్యే కేసులలో, ఎనిమిది రాష్ట్రాలు/కేంద్రపాలిత ప్రాంతాలు మహారాష్ట్ర, ఢిల్లీ, కేరళ, పశ్చిమ బెంగాల్, రాజస్థాన్, ఉత్తరప్రదేశ్, హర్యానా, ఛత్తీస్గఢ్ లోనే 69% కేసులు నమోదయ్యాయి
మిలియన్ జనాభాకు జరుగుతున్న పరీక్షలు లక్ష దాటాయి
మిలియన్ జనాభాకు అధిక పరీక్షలు జాతీయ సగటు కన్నా 23 రాష్ట్రాలు/యుటి లలోనే మెరుగుగా జరిగాయి.
భారత్ లో క్రియాశీల కేసులు ఈ రోజు 4,54,940 వద్ద ఉంది. భారతదేశం మొత్తం పాజిటివ్ కేసులు క్రియాశీల కేసుల్లో 4.87% ఉన్నాయి.
గత 24 గంటల్లో కొత్తగా నిర్ధారణ అయిన కేసులు 41,322 నమోదయ్యాయి. రోజువారీ కొత్త వాటిట్లో 69.04% కేసులు ఎనిమిది రాష్ట్రాలు / యుటి అంటే మహారాష్ట్ర, ఢిల్లీ, కేరళ, పశ్చిమ బెంగాల్, రాజస్థాన్, ఉత్తర ప్రదేశ్, హర్యానా, ఛత్తీస్గఢ్ నుండి నమోదయ్యాయి. 6,185 కొత్త కోవిడ్ కేసులతో మహారాష్ట్ర ఆధిక్యంలో ఉంది. ఢిల్లీలో 5,482 కేసులు నమోదయ్యాయి, ఆ తర్వాత కేరళ లో 3,966 కొత్త కేసులు నమోదయ్యాయి.
మిలియన్ జనాభాకు పరీక్షలు ఈ రోజు ఒక లక్షను దాటాయి. మిలియన్ జనాభాకు భారతదేశం పరీక్షలు 1,00,159.70గా నమోదయ్యాయి.
గత 24 గంటల్లో నిర్వహించిన 11,57,605 పరీక్షలతో, మొత్తం సంచిత పరీక్షలు 13.82 కోట్లు  అయ్యాయి. పరీక్షా సంఖ్యలు బాగా పెరగడంలో మౌలిక సదుపాయాలను పరీక్షించడంలో స్థిరమైన మరియు ప్రగతిశీల విస్తరణ కీలక పాత్ర పోషించింది. 1175 ప్రభుత్వ ప్రయోగశాలలు మరియు 986 ప్రైవేట్ ప్రయోగశాలలతో సహా దేశంలో 2,161 పరీక్షా ప్రయోగశాలలతో, రోజువారీ పరీక్షా సామర్థ్యం గణనీయమైన ప్రోత్సాహాన్ని పొందింది. జాతీయ ప్రయత్నాన్ని అనుసరించి, 23 రాష్ట్రాలు / యుటిలు జాతీయ సగటు కంటే మెరుగ్గా మిలియన్ జనాభాకు పరీక్షలు జరుగుతున్నాయి.
13 రాష్ట్రాలు/యుటిలలో మిలియన్ జనాభాకి పరీక్షలు జాతీయ సగటు కన్నా తక్కువగా ఉన్నాయి.
భారతదేశంలో మొత్తం కోలుకున్న కేసులు 87.59 లక్షలు . జాతీయ రికవరీ రేటు నేడు 93.68% వద్ద ఉంది. దేశంలో గత 24 గంటల్లో 41,452 రికవరీలు నమోదయ్యాయి. కొత్తగా కోలుకున్న కేసులలో 76.55%, 10 రాష్ట్రాలు / యుటిలలో కేంద్రీకృతమై ఉన్నట్లు గుర్తించారు. ఢిల్లీ గరిష్ట సంఖ్యను నివేదించింది ఇక్కడ కొత్తగా 5,937 కేసుల రికవరీ నమోదయ్యాయి. కేరళలో 4,544 మంది కోలుకున్నారు, మహారాష్ట్రలో 4,089 మందికి వ్యాధి నయమైంది.
గత 24 గంటల్లో నమోదైన 485 కేసులలో 78.35% పది రాష్ట్రాలు / యుటిలలో కేంద్రీకృతమై ఉన్నాయి. 98 మరణాలతో ఢిల్లీ గరిష్టంగా కొత్త మరణాలను నివేదించింది. మహారాష్ట్రలో 85 మంది మరణించారు, పశ్చిమ బెంగాల్ 46 మంది మరణించారు.
మంత్రిమండలి
పౌర విమానయాన రంగంలో సహకారం అంశంపై భారతదేశం, జర్మనీ లు ఎంఒయు ను కుదుర్చుకునేందుకు ఆమోదం తెలిపిన మంత్రివర్గం
పౌర విమానయాన రంగంలో సహకారానికి సంబంధించిన అవగాహనపూర్వక ఒప్పందం  పై భారతదేశం, జర్మనీ లు సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. పౌర విమానయాన రంగంలో సహకారానికి భారతదేశం, జర్మనీ ల అంగీకారానికి సంబంధించిన సంయుక్త ప్రకటన గా దీనిని పేర్కొన్నారు. భారతదేశం, జర్మనీల మధ్య సురక్షితమైన సమర్థమైన విమాన ప్రయాణ వ్యవస్థ అభివృద్ధి కి ఈ సంయుక్త ప్రకటన ఉపకరించనుంది. పరస్పర అంగీకారానికి సంబంధించి సంయుక్త ప్రకటన రూపంలో గల ఈ ఒప్పందం భారతదేశానికి, జర్మనీ కి మధ్య పౌరవిమానయాన రంగ సంబంధాలలో కీలక మలుపు కానుంది. ఇది రెండు దేశాల మధ్య మరింత వాణిజ్యం, పెట్టుబడులు, పర్యాటక అభివృద్ధి, సాంస్కృతిక మార్పిడులకు అవకాశం కల్పించనుంది. ఈ సంయుక్త ప్రకటనపై సంతకాలు చేయడం ద్వారా విమానయాన రంగంలో గల అనుభవాన్ని, విజ్ఞానాన్ని పరస్పరం అందిపుచ్చుకోవాలని, ఇప్పటికే ఉభయ దేశాల మధ్య ఉన్న సంబంధాలను మరింత బలోపేతం చేసుకోవాలని రెండు దేశాలూ ఆకాంక్షిస్తున్నాయి.
ఈ కింది రంగాలలో పరస్పర సహకారాన్ని పెంపొందించడం ఈ సంయుక్త ఒప్పందం ప్రధాన లక్ష్యం.
 విమానయాన సంబంధి భద్రత, ఎయర్ ట్రాఫిక్ నిర్వహణ
విమానయాన భద్రతకు సంబందించిన ఉత్తమ విధానాలను, సమాచారాన్ని ఇచ్చి పుచ్చుకోవడం,ఎయర్ ట్రాఫిక్ మేనేజ్మెంట్ తో సహా భద్రత కు సంబంధించిన వివిధ అంశాలపై సదస్సులను, సమావేశాలను, పర్యటనలను నిర్వహించడం ద్వారా తగిన ఆలోచనలు పంచుకోవడం.
 హెలిపోర్టులు, హెలికాప్టర్ ఎమర్జెన్సీ మెడికల్ సర్వీసులు 
హెలిపోర్టులు, హెలికాప్టర్ అత్యవసర వైద్య సేవలకు సంబంధించిన సమాచారాన్ని, మెరుగైన పద్ధతులకు సంబంధిచిన సమాచారాన్ని ఇచ్చి పుచ్చుకోవడం.
 నిబంధనలు మరియు విధానం
కీలక అంతర్జాతీయ అంశాలపై ఐసిఎఒ లో సహకారం కొనసాగింపు
 కార్పొరేట్ ఏవియేషన్ ను మరియు బిజినెస్ ఏవియేషన్ ను అభివృద్ధి
వ్యాపార పరమైన, వాణిజ్యేతరమైనటువంటి విమానయానానికి సంబంధించిన సౌకర్యాల విషయంలో సమాచారాన్ని ఇచ్చి పుచ్చుకోవడం
 పర్యావరణం
 పర్యావరణ హితకరమైన, సుస్థిరాభివృద్ధికి దోహదపడే విమానాశ్రయాల అభివృద్ధికి, ప్రణాళికలకు సంబంధించి ప్రభుత్వ స్థాయిలో పొరపాట్లకు సంబంధించిన అనుభవాలను పంచుకోవడం
 జల వాయు పరివర్తనల సమస్య కు గల ప్రాధాన్యాన్ని దృష్టిలో ఉంచుకొని అంతర్జాతీయ స్థాయిలో కలసి పనిచేయడం, ఆ రకగంగా విమానయాన రంగానికి సంబంధించి గ్రీన్హౌస్ వాయువుల ఉద్గారాలను దేశీయంగా అంతర్జాతీయ స్థాయిలో తగ్గించేందుకు కృషి చేయడం.
 శిక్షణ, నైపుణ్యాల అభివృద్ధి
విమానయాన భద్రతకు సంబంధించిన లోటుపాట్ల విషయంలో సాంకేతికపరమైనటువంటి మరియు సాంకేతికేతర సంబంధి సహకారం, శిక్షణ విషయంలో భాగస్వామ్యాలను అన్వేషించడం.
(
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఇంటర్నెట్ పరివర్తన శక్తిని ప్రదర్శించే భారత్ ఇంటర్నెట్ ఉత్సవ్ అధికసంఖ్యాకులు పాల్గొనడంతో విజయవంతంగా ముగిసింది.
"భారత్ ఇంటర్నెట్ ఉత్సవ్" విజయవంతంగా ముగిసినట్లు టెలికమ్యూనికేషన్స్ శాఖ  ప్రకటించడం ఎంతో సంతోషకరమైన విషయం. ఈ ఉత్సవ్ దేశంలోని వివిధ ప్రాంతాలకు / నలుమూలలకు చెందిన పౌరులను ఒకచోట చేర్చింది. వారంతా ఇంటర్నెట్ వారి జీవితాలను ఎలా మార్చేసిందో తమ తమ కథలు/వీడియోలను పంచుకున్నారు. టెలికమ్యూనికేషన్స్ శాఖ MYGOV సహకారంతో 45 రోజుల పాటు నిర్వహించిన ఈవెంట్ కు ప్రజల నుంచి అఖండమైన స్పందన లభించింది. 24,000 మందికి పైగా పాల్గొని తమ జీవితాల్లో ఇంటర్నెట్ తెచ్చిన పరివర్తన గురించి కథలు/వీడియోలు పంపారు. ఈ ఉత్సవ్ సామాజిక-ఆర్థిక అభివృద్ధిపై ఇంటర్నెట్
కలిగించిన తీవ్ర ప్రభావాన్ని నొక్కి చెప్పింది.
భారత్ ఇంటర్నెట్ ఉత్సవ్లో పాల్గొని తమ కథలు/వీడియోలను పంచుకున్న ప్రతి ఒక్కరికీ MYGOV భాగస్వామ్యంలో DoT తన ప్రగాఢ కృతజ్ఞతలు తెలియజేస్తోంది. అధిక సంఖ్యలో వచ్చిన  ఎంట్రీలలో వ్యక్తిగత జీవితాలు, సమాజాలు, మొత్తం మీద దేశం పురోగతిపై ఇంటర్నెట్ ప్రభావాన్ని గురించిన విస్తృతమైన గుర్తింపును ప్రతిబింబిస్తున్నది.
భారత్ ఇంటర్నెట్ ఉత్సవ్ ప్రారంభించిన జూలై 7, 2023వ తేదీ నుంచి ఆగస్టు 21వ తేదీ వరకు భారతదేశం నలుమూలల నుంచి వ్యక్తులు, సమాజాలు, సంస్థల నుండి అసాధారణమైన కథనాలు/వీడియోలు అందాయి. మునుపెన్నడూ లేని రీతిలో పురోగతి, సంధాయకత, జ్ఞానాన్ని పంచుకోవడం ద్వారా ఇంటర్నెట్ తమ రోజువారీ జీవితంలో అంతర్భాగంగా ఎలా మారిందో ఆయా వ్యక్తులు పంపిన ఈ హృదయపూర్వక వీడియోలు వెల్లడిస్తాయి. ఈ ఈవెంట్ విద్య, ఆరోగ్య సంరక్షణ , వ్యవస్థాపకత మరియు సాంస్కృతిక పరిరక్షణ వరకు విభిన్న రంగాలలో విస్తరించిన కథలు / కథనాలను సంగ్రహించగలిగింది.
భారత్ ఇంటర్నెట్ ఉత్సవ్ ముగిసినందున అత్యంత ప్రభావవంతమైన ఉత్తమ కథలు / వీడియోలను ఎంచుకోవడానికి మూల్యాంకన ప్రక్రియ ప్రారంభించారు. కథలు / వీడియోల ఎంట్రీలు పంపినవారిలో విజేతలను నిర్ణయించడానికి జ్యూరీ ప్రతి ఎంట్రీని నిశితంగా పరిశీలిస్తుంది. విజేతలకు ప్రశంసలతో పాటు ఈ కింది విధంగా నగదు పారితోషకంతో సత్కరించడం జరుగుతుంది:
ఎ) మూడు  ఉత్తమ కథలు/వీడియోలకు సర్టిఫికెట్ తో పాటు వరుసగా రూ.15,000, రూ.10,000, రూ.5000 నగదు బహుమతి ఇవ్వడం
జరుగుతుంది.
బి) ప్రతి రాష్ట్రం /కేంద్రపాలిత ప్రాంతం నుండి ఒక ఉత్తమ కథ / వీడియోకు సర్టిఫికేట్తో పాటు రూ. 1,000 నగదు
బహుమతి ఇవ్వడం జరుగుతుంది.
సి) అంతేకాకుండా మరో 10 ఉత్తమ కథలు / వీడియోలకు ప్రశంసాపత్రాలు అందజేస్తారు.
డి) భారత ప్రభుత్వ కమ్యూనికేషన్ల మంత్రిత్వ శాఖకు చెందిన వివిధ సోషల్ మీడియా హ్యాండిల్స్లో ఈ కథలు / వీడియోలు ప్రదర్శించడం జరుగుతుంది.
ప్రతి పౌరునికి సురక్షితమైన, విశ్వసనీయమైన, అందుబాటైన ధరల్లో టెలికమ్యూనికేషన్ సేవలను అందించడానికి టెలికమ్యూనికేషన్ శాఖ నిబద్ధతను భారత్ ఇంటర్నెట్ ఉత్సవ్ యొక్క అఖండ విజయం పునరుద్ఘాటిస్తుంది. డిజిటల్ యుగం ప్రయోజనాలు దేశంలోని సుదూర ప్రాంతాలకు చేరేలా నిశ్చయపరుస్తుంది.
భారత్ ఇంటర్నెట్ ఉత్సవ్ గురించిన మరిన్ని తాజా వివరాలు, సమాచారం కోసం దయచేసి https://innovateindia.mygov.in/bharat-internet-utsav/ వెబ్సైట్ సందర్శించండి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సీ ఎస్ ఐ ఆర్ - ఎన్ ఐ ఎస్సి పీ ఆర్ ఒక వారం ఒక ప్రయోగశాల ప్రోగ్రామ్ కింద విద్యార్థులు-సైన్స్ అనుసంధానం ఈవెంట్ నిర్వహించబడింది.
సీ ఎస్ ఐ ఆర్ - నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్  ఒక వారం ఒక ప్రయోగశాల ప్రోగ్రామ్లో భాగంగా 13 సెప్టెంబర్ 2023న న్యూ ఢిల్లీలో "విద్యార్థులు-సైన్స్ అనుసంధానం ప్రోగ్రామ్"ను నిర్వహించింది. ఈ కార్యక్రమంలో కేంద్రీయ విద్యాలయ వికాస్పురి, కేంద్రీయ విద్యాలయ ద్వారక, ఎంఎం పబ్లిక్ స్కూల్కు చెందిన 150 మందికి పైగా విద్యార్థులు హాజరయ్యారు. ఎన్ ఐ ఎస్సి పీ ఆర్- జిగ్యాస శిక్షణ మరియు హెచ్ఆర్ విభాగం అధిపతి శ్రీ సి.బి. సింగ్, కార్యక్రమ సారాంశాన్ని అందించారు. ఎన్ ఐ ఎస్సి పీ ఆర్- డైరెక్టర్ ప్రొఫెసర్ రంజనా అగర్వాల్ పరిచయ వ్యాఖ్యలు చేసి హృదయపూర్వక శుభాకాంక్షలు తెలియజేసారు. ఈ ప్రోగ్రాం కోసం ఎంపిక చేసిన రెండు నేపథ్య అంశాలైన మినుములు మరియు శాస్త్రీయంగా ధృవీకరించబడిన భారతీయ సాంప్రదాయ జ్ఞానం యొక్క ఔచిత్యాన్ని ప్రొఫెసర్ అగర్వాల్ నొక్కిచెప్పారు.
ఎన్ఐఎస్సిపిఆర్ జిగ్యాసా 2022-2023 వార్షిక నివేదికను కూడా ఈ వేడుకలో ప్రముఖులు ఆవిష్కరించారు.
ఈ కార్యక్రమంలో మాజీ డైరెక్టర్ జనరల్ డాక్టర్ శేఖర్ సి మండే మరియు న్యూఢిల్లీలోని ఎ ఎస్ ఆర్ బీ చైర్మన్ డాక్టర్ సంజయ్ కుమార్ కూడా పాల్గొన్నారు. సీ ఎస్ ఐ ఆర్ - ఎన్ ఐ ఎస్సి పీ ఆర్ ద్వారా అడుగంటుతున్న భారతీయ సాంప్రదాయ విజ్ఞానాన్ని పరిరక్షించడం మరియు పునరుజ్జీవింపజేయడం కోసం చేపట్టిన ప్రయత్నాలను డాక్టర్ మండే హైలైట్ చేశారు. ఎన్ ఐ ఎస్సి పీ ఆర్ ప్రచురణ "వెల్త్ ఆఫ్ ఇండియా" యొక్క ప్రాముఖ్యతను నొక్కి చెప్పారు. డా. సంజయ్ కుమార్ ఆనందం తో చదువు కోవడం, టీమ్ వర్క్ ద్వారా నేర్చుకోవడం యొక్క ప్రాముఖ్యతను, కుటుంబం బంధువులతో అర్థవంతమైన సంబంధాలను ఏర్పరచుకోవాల్సిన అవసరాన్ని నొక్కి చెప్పారు. ఈ కార్యక్రమంలో హైదరాబాద్ యూనివర్సిటీ ప్రొఫెసర్ శర్మిష్ఠ బెనర్జీ ముఖ్యోపన్యాసం చేశారు. ప్రొఫెసర్ బెనర్జీ సైన్స్ అండ్ టెక్నాలజీ రంగాలకు చంద్రయాన్-3, కోవిడ్-19 వ్యాక్సిన్ల అభివృద్ధి, 3డి ఆర్గాన్ ప్రింటింగ్ టెక్నాలజీ వంటి ముఖ్యమైన ఉదాహరణలతో భారతదేశం సహకారాన్ని గురించి మాట్లాడారు. ఎన్ ఐ ఎస్సి పీ ఆర్ జిగ్యాసా 2022-2023 వార్షిక నివేదికను కూడా వేడుకలో ఆవిష్కరించారు.
ఈ సందర్భంగా, సీ ఎస్ ఐ ఆర్ - ఎన్ ఐ ఎస్సి పీ ఆర్ ప్రిన్సిపల్ సైంటిస్ట్ డాక్టర్ సుమన్ రే విద్యార్థులకు వారి పోషకాహార ప్రొఫైల్లు మరియు సాంప్రదాయ వంటకాలతో కూడిన మిల్లెట్ యొక్క పోషక ప్రాముఖ్యత గురించి అవగాహన కల్పించారు. సీ ఎస్ ఐ ఆర్ - ఎన్ ఐ ఎస్సి పీ ఆర్లోని ప్రిన్సిపల్ సైంటిస్ట్ & పీ ఐ - స్వస్తిక్ డా. చారు లత, భారతీయ సాంప్రదాయ విజ్ఞానం సంరక్షణ మరియు శాశ్వతత్వం యొక్క ప్రాముఖ్యతను నొక్కి చెబుతూ, "సమాజానికి శాస్త్రీయంగా ధృవీకరించబడిన సాంప్రదాయ జ్ఞానాన్ని ప్రసారం చేయడం " అనే అంశంపై ప్రసంగించారు. శాస్త్రీయంగా ధృవీకరించబడిన సాంప్రదాయ విజ్ఞానాన్ని సమాజానికి అందించడం లో జాతీయ చొరవ స్వస్తిక్ కింద సీ ఎస్ ఐ ఆర్ - ఎన్ ఐ ఎస్సి పీ ఆర్ చేసిన కృషిని డాక్టర్ లత హైలైట్ చేశారు. సీ ఎస్ ఐ ఆర్ - ఎన్ ఐ ఎస్సి పీ ఆర్ శాస్త్రవేత్త డాక్టర్ పరమానంద బర్మాన్ సాంప్రదాయ పరిజ్ఞానంపై వినోదాత్మకంగా క్విజ్ పోటీని నిర్వహించారు. సైన్స్ కమ్యూనికేషన్ థీమ్పై కేంద్రీకరించిన తోలుబొమ్మల ప్రదర్శన క్విజ్ను విజయవంతం నిర్వహించారు. సీ ఎస్ ఐ ఆర్ - ఎన్ ఐ ఎస్సి పీ ఆర్ లోని ముడి పదార్థాల హెర్బేరియం మరియు మ్యూజియం మరియు ఆయుర్వాటిక సందర్శనతో కార్యక్రమం ముగిసింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ కేసులు పెరుగుతున్న ఏడు రాష్ట్రాలు/యూటీ లకు ప్రత్యేక బృందాలను పంపిన కేంద్రం
కోవిడ్-19 కేసులు పెరగడంపై ఏడు రాష్ట్రాలు/యూటీ లకు లేఖ రాసిన ఆరోగ్య కార్యదర్శి
అమలు చేయవలసిన చర్యలపై సూచనలు జారీ
కోవిడ్ వ్యాప్తిని నివారించడానికి తగిన చర్యలను అమలుచేసే అంశంలో మహారాష్ట్ర,కేరళ, ఛత్తీస్ ఘర్, మధ్యప్రదేశ్,గుజరాత్,పంజాబ్,కర్ణాటక,తమిళనాడు,పశ్చిమబెంగాల్ మరియు కేంద్రపాలిత ప్రాంతమైన జమ్మూకాశ్మీర్ లకు సహకరించడానికి కేంద్రం ప్రత్యేక బృందాలను పంపింది. వివిధ విభాగాలకు చెందిన ముగ్గురు సభ్యులతో ఏర్పాటైన ఈ బృందాలకు ఆరోగ్యశాఖలో సంయుక్త కార్యదర్శి హోదాలో పనిచేస్తున్న అధికారి నాయకత్వం వహిస్తారు. రాష్ట్రాలు / కేంద్రపాలిత ప్రాంతాలతో సమన్వయంతో పనిచేసే ఈ బృందాలు కోవిడ్-19 కేసులు పెరగడానికి వెనుకవున్న కారణాలను గుర్తిస్తాయి. కోవిడ్-19 కేసులు మరింత పెరగకుండా చూడడానికి ఈ బృందాలు ఆయా రాష్ట్రాలు/ యూటీ ల సహకారంతో తగిన చర్యలను అమలుచేస్తాయి. జిల్లాల అధికారులతో పరిస్థితిని ఎప్పటికప్పుడు లోతుగా సమీక్షిస్తూ కొవిడ్ ను ఇంతవరకు అమలు చేసిన చర్యల వల్ల కలిగిన ప్రయోజనాలు వృధాగా పోకుండా చూడడానికి చర్యలను తీసుకోవాలని రాష్ట్రాలు/యూటీలకు సూచనలు జారీఅయ్యాయి.
రోజువారీ కోవిడ్ కేసుల నమోదులో పెరుగుదల కనిపించడం, ఆర్టీ-పీసీఆర్ పరీక్షల సంఖ్య తగ్గడం, కొన్ని జిల్లాల్లో పాజిటివ్ కేసుల పెరుగుదల అంశాలపై మహారాష్ట్ర,కేరళ, ఛత్తీస్ ఘర్, మధ్యప్రదేశ్,గుజరాత్,పంజాబ్ కేంద్రపాలితప్రాంతమైన జమ్మూకాశ్మీర్ లకు కేంద్రం లేఖలు రాసింది.
కేసుల వ్యాప్తిని అరికట్టి, బయటపడకుండా వున్నవ్యాధిని నిర్ధారించడానికి ఆర్టీ-పీసీఆర్ పరీక్షలను ఎక్కువ చేయాలని సూచిస్తూ మహారాష్ట్ర,కేరళ, ఛత్తీస్ ఘర్, మధ్యప్రదేశ్,గుజరాత్,పంజాబ్ కేంద్రపాలిత ప్రాంతమైన జమ్మూకాశ్మీర్ లకు రాసిన లేఖలో కేంద్ర ఆరోగ్య కార్యదర్శి సూచించారు. ప్రభావిత జిల్లాల్లో ఆర్టీ-పీసీఆర్ మరియు రాపిడ్ యాంటిజెన్ పరీక్షలను విడివిడిగా నిర్వహించాలని, యాంటిజెన్ పరీక్షలో నెగటివ్ వచ్చిన కేసులను తప్పనిసరిగా ఆర్టీ-పీసీఆర్ పరీక్ష ద్వారా తప్పనిసరిగా పరీక్షించాలని అన్నారు. పాజిటివ్ వచ్చిన వారిని ఐసొలేషన్ కి పంపి వారితో సన్నిహితంగా తిరిగిన వారిని ఎలాంటి జాప్యం లేకుండా గుర్తించాలని లేఖలో పేర్కొన్నారు.
వ్యాధి వ్యాప్తిని అరికట్టడానికి కఠిన చర్యలను అమలు చేసే అంశంలో అలసత్వం పనికిరాదని రాష్ట్రాలు/యూటీ లను కేంద్రం హెచ్చరించింది. కొన్ని దేశాలలో బయటపడిన నూతన స్టెయిన్ వైరస్ వల్ల పరిస్థితి జటిలంగా మారే ప్రమాదం ఉందని గుర్తించాలని కేంద్రం సూచించింది. ఉన్నత స్థాయి బృందాలకు పూర్తిగా సహకరించి, పరిస్థితిని బృందాలకు వివరించాలని, పర్యటన తరువాత తిరిగి బృందాలతో సమీక్షించాలని 10 రాష్ట్రాలు/ యూటీ ల ప్రధాన కార్యదర్శులకు విడిగా రాసిన లేఖలో కేంద్ర ఆరోగ్య కార్యదర్శి కోరారు.
కొవిడ్ ను అరికట్టడానికి దేశవ్యాపితంగా కేంద్రప్రభుత్వం అమలు చేస్తున్న చర్యల్లో భాగంగా ఈ చర్యలను అమలు చేయడం జరుగుతుంది. కోవిడ్ కేసులలో ఒక్కసారిగా పెరుగుదల కనిపించిన రాష్ట్రాలు, కేసులసంఖ్య ఎక్కువగా వున్న రాష్ట్రాలు, మరణాల సంఖ్య ఎక్కువగా వున్న రాష్ట్రాలతో కేంద్ర ఆరోగ్యశాఖ ఎప్పటికప్పుడు సంప్రదింపులు జరుపుతున్నది. కేంద్రం పంపిన బృందాలు క్షేత్రస్థాయిలో అధికారులతో చర్చించి తాజా పరిస్థితిని తెలుసుకొని వారు ఎదుర్కొంటున్న సమస్యలను, సవాళ్లను తెలుసుకుంటుంది.
ఆర్థిక మంత్రిత్వ శాఖ
వెంటిలేటర్లు, పిపిఇలు, కోవిడ్ టెస్ట్ కిట్లు, ఫేస్, సర్జికల్ మాస్కుల దిగుమతిపై బేసిక్ కస్టమ్స్ సుంకం, హెల్త్ సెస్ కు మినహాయింపు ఇచ్చిన ప్రభుత్వం
(దేశంలో ప్రస్తుతం నెలకొన్న కోవిడ్-19 పరిస్థితి కారణంగా రోగుల చికిత్సలో ఉపయోగించే వెంటిలేటర్లు, ఇతర చికిత్సా సాధనాల తక్షణ అవసరాన్ని పరిగణనలోకి తీసుకుని ఆయా పరికరాల దిగుమతులకు బేసిక్ కస్టమ్స్ సుంకం, హెల్త్ సెస్ నుంచి ప్రభుత్వం మినహాయింపు ఇచ్చింది. ఇది తక్షణం అమలులోకి వస్తుంది. ఈ దిగువ పరికరాలకు ఈ మినహాయింపు వర్తిస్తుంది.
ఎ) వెంటిలేటర్లు
బి) ఫేస్ మాస్క్ లు, సర్జికల్ మాస్క్ లు
సి) వ్యక్తిగత రక్షణ పరికరాలు 
డి) కోవిడ్-19 కిట్లు
ఇ) పై వస్తువుల తయారీలో ఉపయోగించే ముడిపదార్ధాలు
2020 సెప్టెంబర్ 30 వవరకు ఈ బేసిక్ కస్టమ్స్ సుంకం మినహాయింపు వర్తిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
200.91 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.82 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,48,881
గత 24 గంటల్లో నమోదయిన కొత్త కేసులు 21,566
ప్రస్తుత రికవరీ రేటు 98.46%
వారపు పాజిటివిటీ రేటు 4.51%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 200.91 కోట్ల  డోసులను అధిగమించింది. 2,64,98,391 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.82 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10410641
|
|
రెండో డోసు
|
|
10082207
|
|
ముందు జాగ్రత్త డోసు
|
|
6090515
|
|
ఫ్రంట్లైన్ సిబ్బంది
|
|
మొదటి డోసు
|
|
18428331
|
|
రెండో డోసు
|
|
17656581
|
|
ముందు జాగ్రత్త డోసు
|
|
11633199
|
|
12-14 ఏళ్ల వారు
|
|
మొదటి డోసు
|
|
38220319
|
|
రెండో డోసు
|
|
26602139
|
|
15-18 ఏళ్ల వారు
|
|
మొదటి డోసు
|
|
60924883
|
|
రెండో డోసు
|
|
50337271
|
|
18-44 ఏళ్ల వారు
|
|
మొదటి డోసు
|
|
559039608
|
|
రెండో డోసు
|
|
506605213
|
|
ముందు జాగ్రత్త డోసు
|
|
9569637
|
|
45-59 ఏళ్ల వారు
|
|
మొదటి డోసు
|
|
203594377
|
|
రెండో డోసు
|
|
194735575
|
|
ముందు జాగ్రత్త డోసు
|
|
7039257
|
|
60 ఏళ్లు పైబడినవారు
|
|
మొదటి డోసు
|
|
127379127
|
|
రెండో డోసు
|
|
121681902
|
|
ముందు జాగ్రత్త డోసు
|
|
29161187
|
|
ముందు జాగ్రత్త డోసులు
|
|
6,34,93,795
|
|
మొత్తం డోసులు
|
|
2,00,91,91,969
దేశవ్యాప్త క్రియాశీల కేసుల సంఖ్య 1,48,881. మొత్తం పాజిటివ్ కేసుల్లో ఇది 0.34 శాతం.
భారతదేశ రికవరీ రేటు 98.46 శాతంగా ఉంది. గత 24 గంటల్లో 18,294 మంది రోగులు కోలుకున్నారు. దీంతో, కోలుకున్న రోగుల సంఖ్య  4,31,50,434 కి పెరిగింది.
గత 24 గంటల్లో 21,566 కొత్త కేసులు నమోదయ్యాయి.
గత 24 గంటల్లో మొత్తం 5,07,360 పరీక్షలు చేశారు. దేశవ్యాప్తంగా ఇప్పటివరకు 87.11 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.51 శాతంగా, రోజువారీ పాజిటివిటీ రేటు 4.25 శాతంగా నమోదయ్యాయి.
ప్రధాన మంత్రి కార్యాలయం
బిఆర్ఒ ద్వారానిర్మాణం జరిగినటువంటి 90 మౌలిక సదుపాయాల సంబంధి ప్రాజెక్టుల ను ప్రశంసించినప్రధాన మంత్రి; ఈ ప్రాజెక్టులను దేశ ప్రజల కు ఈ రోజు న అంకితం చేయడమైంది
పదకొండు రాష్ట్రాలు/కేంద్ర పాలిత ప్రాంతాల లో సరిహద్దు రహదారుల సంస్థ  నిర్మించిన 2,900 కోట్ల రూపాయల కు పైగా విలువ కలిగిన తొంభై మౌలిక సదుపాయాల సంబంధి ప్రాజెక్టుల ను ప్రధాన మంత్రి శ్రీ నరేంద్ర మోదీ ప్రశంసించారు. ఆ ప్రాజెక్టుల ను రక్షణ శాఖ మంత్రి శ్రీ రాజ్ నాథ్ సింహ్ దేశ ప్రజల కు ఈ రోజు న అంకితం చేశారు.
ప్రధాన మంత్రి ఎక్స్ మాధ్యం లో -
‘‘ఈ పథకాలు ప్రధానమైనవి; ఇవి సరిహద్దు ప్రాంతాల లో మౌలిక సదుపాయాల ను వృద్ధి చెందింప చేయడం లో ఎంతగానో తోడ్పడుతాయి.’’ అని పేర్కొన్నారు.